วันพฤหัสรู้สึกเบื่ออาหารและปวดหัว วันศุกร์ฝืนกินข้าวแต่กินไม่หมดและเริ่มมีอาการไข้ขึ้นและปวดหัวมากกว่าเดิม ตกดึกก็รู้สึกปวดท้องและท้องเสียถ่ายเหลว ทุกชั่วโมง ตลอดทั้งคืน เช้าวันเสาร์อาการก็ผ่อนลงแต่ก็จะปวดหัวและเวียนหัวเวลาได้กินอาหาร ตกดึกก็ท้องเสียเหมือนเดิม เช้าวันอาทิตย์ลงแข่งกีฬา ตอนแรกรู้สึกดีไม่มีอะไรพอลงไม่ถึงครึ่งแมทรู้สึกอ่อนเพลียเวียนหัวปวดหัวปวดท้อง รู้สึกหิวแต่พอกินก็รู้สึกเวียนหัวปวดหัว
สวัสดีค่ะ Wannaporn Suwannaratอาการคลื่นไส้ ปวดท้อง และถ่ายเหลวดังกล่าวมานั้น อาจเกิดจาก-อาหารเป็นพิษ ถ้าเป็นเฉียบพลัน เป็นไปได้มากที่สุด มักมีไข้ ปวดท้อง คลื่นไส้ อาเจียนร่วมด้วย-ลำไส้อักเสบ-ไส้ติ่งอักเสบ โดยมักมีอาการปวดท้องบริเวณขวาล่างมาก มีไข้ คลื่นไส้ กินได้น้อย อาจมีขับถ่ายเปลี่ยนแปลงหากกินได้น้อยมาก อาเจียนเยอะ ถ่ายเหลวเยอะ จนดื่มน้ำตามไม่ทัน อ่อนเพลีย ไข้สูง ปวดท้องมาก อาเจียนเป็นเลือด ถ่ายเป็นเลือด ควรรีบไปพบแพทย์เพื่อตรวจเลือดเพิ่มเติมการดูแลตัวเองเบื้องต้น ดื่มน้ำมากๆ จิบน้ำผสมเกลือแร่ ไม่ควรกินยาให้หยุดถ่ายค่ะ เพราะในภาวะอาหารเป็นพิษควรให้มีการถ่ายหรืออาเจียนออกมาให้หมดจะดีกว่า รับประทานยาแก้คลื่นไส้ ยาแก้ปวดท้องได้ รับประทานอาหารอ่อนและสุกสะอาด